ລົດເມໂດຍສານຕົກເຫວ ເຮັດໃຫ້ມີຢ່າງນ້ອຍ 42 ຄົນ ເສຍຊີວິດ ໃນບຣາຊີລ
​​ເຈົ້າໜ້າ​ທີ່​ເຕືອນ​ວ່າ ຈຳນວນ​​ຜູ້​ເສຍ​ຊີວິດ ຢູ່​ບ່ອນເກີດ​ເຫດ ​ໃນ​ລັດ Santa Catarina ອາດ​ມີເພີ້​ມຂຶ້ນອີກ.
ບັນດາເຈົ້າໜ້າທີ່ທ້ອງຖິ່ນ ໃນພາກໃຕ້ຂອງບຣາຊີລ ກ່າວວ່າ ມີ ຢ່າງນ້ອຍ 42 ຄົນເສຍຊີວິດໃນວັນເສົາວານນີ້ ເວລາລົດເມ ໂດຍສານຄັນນຶ່ງ ເກີດອຸບັດເຫດເສຍຫລັກ ຕົກລົງເຫວ ເຈົ້າໜ້າທີ່ເຕືອນວ່າ ຈຳນວນຜູ້ເສຍຊີວິດ ຢູ່ບ່ອນເກີດເຫດ ໃນລັດ Santa Catarina ອາດມີເພີ້ມຂຶ້ນອີກ ບັນດາພະນັກງານກູ້ໄພ ກ່າວວ່າ ໄດ້ຊ່ອຍກູ້ເອົາພວກລອດຊີວິດ ມາໄດ້ ຢ່າງນ້ອຍ 6 ຄົນ ຂຶ້ນມາຈາກເຫວ ທີ່ເປັນປ່າດົງ ບ່ອນທີ່ ລົດເມຄັນນັ້ນ ຕົກລົງໄປ ເຫດຜົນຂອງອຸບັດເຫດໃນຄັ້ງນີ້ ແມ່ນຍັງບໍ່ຈະແຈ້ງ ໃນທັນທີນີ້ເທື່ອ ບຣາຊີລໄດ້ມີອຸບັດເຫດທາງຖະໜົນ ທີ່ຮ້າຍແຮງຫລາຍໆຄັ້ງ ທີ່ເອົາຊີວິດຄົນໄປຢ່າງຫລວງ ຫລາຍ ຢູ່ໃນເຂດອາເມຣິກາ ລາຕິນ